Lesen 10
Famili Lotu Em Wanem Samting?
Kirap long bipo yet, Jehova i laik bai olgeta famili i mas bung wantaim bilong strongim pasin bilong ol long pas gut wantaim God na ol wanfamili. (Lo 6:
Em taim bilong go klostu moa long Jehova. “Yupela i mas i go klostu long God, na em bai kam klostu long yupela.” ( Jems 4:8) Long rot bilong Tok Bilong God, bai yumi save gut moa long Jehova taim yumi kisim save long pasin bilong em na ol wok em i mekim. Wanpela isi wei long kirapim famili lotu bilong yupela, em long lusim haptaim long ritim Baibel wantaim, ating yupela i ken bihainim sediul bilong Skul Tiokratik Bilong Autim Tok. Olgeta wan wan long famili i ken ritim sampela hap bilong Baibel ritim, na bihain olgeta i ken stori long skul ol i bin kisim.
Em taim bilong pas gut moa wantaim ol wanfamili. Pasin bilong stadi long Baibel olsem famili i save strongim ol maritman na maritmeri, ol papamama na ol pikinini, long pas gut wantaim. Em taim we olgeta long famili i ken stap amamas na bel isi wantaim; famili lotu em samting ol i wetim long olgeta wik. Papamama i ken tingim krismas bilong ol pikinini na toktok long ol samting i helpim ol pikinini, ating ol i ken yusim sampela atikol bilong Wastaua na Kirap! Yupela i ken toktok long wanpela hevi em ol pikinini bilong yupela i bungim long skul na olsem wanem ol inap karim dispela hevi. Ating bai yupela i amamas long lainim ol singsing em ol bai mekim long ol miting, na kisim koldring na bisket samting bihain long famili lotu.
Dispela spesel taim long olgeta wik we yupela famili i bung wantaim bilong lotuim Jehova, bai helpim olgeta long amamas long stadi long Baibel, na Jehova bai blesim hatwok bilong yupela.
Bilong wanem mipela i save makim taim bilong mekim famili lotu?
Papamama i ken mekim wanem na bai olgeta long famili i amamas long mekim famili lotu?
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn